Un agent al Poliţiei Locale din Sectorul 3 a provocat un accident rutier, luni seară, în Bucureşti. Maşină pe care o conducea s-a răsturnat, după ce a lovit patru autovehicule parcate.

Poliţiştii au descoperit că şoferul avea o alcoolemie de 1,14 la mie, în aerul expirat. Pe numele acestuia a fost deschis dosar penal pentru conducere sub influenţa alcoolului.

Cel mai probabil, accidentul a avut loc după ce şoferul a pierdut controlul maşinii, în timp ce se deplasa pe Bulevardul Basarabia, spre Piaţa Muncii.

Poliţistul local şi pasagerul din maşina sa au fost uşor răniţi şi au refuzat să fie duşi la spital.